dh-unibe/image-text_kurrent-xix huggingface dataset:
Trv°och °(er) ſo d(az) er nieman vant.
Dem er ez mohte tv°on bika(n)t.
*Do bat er ab(er) zv°o im gan.
Von de(m) ich e geſprochin han.
Den heinlichin meiſt(er) ſin.
Er ſp(ra)ch vil lieb(er) meiſt(er) min.
Tv°o mir etlichin rat.
Min h(er)ze groze ſw[ae]re hat.
Da von d(az) ir mir ſagitont e.
D(az) dirre welte lip zer ge.
Mit leitlicheſ endiſ zil.
Hie von dvlt ich ſorgin vil.
Iſt nah tode ein andir lebin.
Od(er) wirt de(m) libe ein zil gegebi(n).
D(az) ſin gehvgede erſterbe.
Sin lebin ſo gar virderbe.
D(az) man ſin niemer mere.
Gedenke in lebind(er) ere.
D(az) ſage vil lieb(er) meiſt(er) mir.
Wiſſe ich ez ſagitez dir.
Ez iſt mich alſ dich v(er)dagit.
Nv han ich dir doch e geſagit.
D(az) din vater grozin haz.
Treit d(er) criſtinheit dvr d(az).
Si hie von han ſo vil geſagit.
Dvr d(az) hat °(er) ſi viriagit.
Her vmb er ſi v(er)derbin hiez.
Von diſe(m) lande er ſi v(er)ſtiez.
Dvr diſiv ſelben m[ae]re.
Do wart deſ knappin ſw[ae]re.
Gar nah dirre lere breit.
Indvhte gar ein vppecheit.
Dirre weltiche rv°om.
Irlebin ir ere ir richtv°om.
*Diz bigonde irbarmen.
Den got d(er) vnſ vil armen.
Geſchv°of vn(d) werdin hiez.
Diz ſv°oze h(er)ze er niht virſtiez.
D(az) ſine demv°ote.
Mit ſv°ozir mannis gv°ote.
Sv°ochte gar vnkvtliche.
Deſ ſin. daz himelriche.
Vordrote erne wiſſe wa.
Dem ſante er ſinen bottin ſa.
Der in mit d(er) gottiſ phlege.
Wiſen ſolde vf rehte wege.
Wer d(er) wer d(az) lat iv ſagin.
Ez was do bi dien ſelben tagin.
Ein gv°oter rivweſ[ae]re.
Reht vn(d) vnwandelb[ae]re.
D(er) beidiv mv°ot vn(d) o°vch gedanch.
Vf gottis dienſt ſere twanch.
Diz was ein mvnich gv°oter
Wer vater alde mv°otir.
w[ae]re. deſ inweiz ich ich niht.
D(az) m[ae]re mir von ime geſchiht.
Vn(d) einen geſvnde(n) br[ae]hte.
Vn(d) nieman da ged[ae]hte.
De(m) kinde (daz) ein and(er) lebin.
Got d(er) welte mohte gebin.
Er hiez d(az) altir in v(er)dagin
Vn(d) dem ivngen kinde ſagin.
D(az) ez ſolde iemer mere.
Lebin inſolchir ere.
Er hiez d(az) ſi decheine not.
De(m) kinde nandin vn(d) den tot.
Ime niem(er) fvr geleitin.
Vn(d) im da von niet ſeitin.
Nv wart im kvnt getan.
Man ſehe inde(m) lande gan.
Criſtin die dvr valſchin liſt.
Ze eine(m) gotte nandin criſt.
Do hiez er ind(az) riche ſagin.
Sw(er) nah dien nehſten drin tagi(n).
Dechein inde(m) lande da.
Fvnde. er ſolde in bre(n)nin ſa.
Diz gebot er ez geſchach.
Einiſ tagiſ er geſach.
Zwene reine mvniche gv°ot.
Die trv°ogen o°vch vil ſteten mv°ot.
An gotlicher lere.
Do zvrnde er an inen ſere.
D(az) er ſi in dem lande vant.
Er hiez ſi bre(n)nin da zehant.
Do ſi d(az) vrkvnde gottiſ trv°ogen.
Vn(d) ſiniſ gebottiſ giwu°ogen.
Svſ tet vil angeſtlichiv leit.
Avenier der criſtenheit.
Vil vn(d) me bi ſinen tagin.
Danne ich iv hie welle ſagin.
Er treb ſi allechliche.
Von ſime kvnichliche.
*Als mir d(az) m[ae]re geſagit hat.
Der edel gv°ot Josaphat.
Inſiniſ vater hv°ote was.
Behalten vf dem palas.
Sine meiſter lerton in.
Zvht vn(d) hovelichin ſin.
Wol gebarin kivſche weſin.
Mit zvhten an den bv°ochin leſin.
Vn(d) reine kvnige°(ſ) milte han.
Vngevu°oge ſitte lan.
Vnzvht lazen vn(d) ſpot.
Siner meiſter gebot.
Im ſo gar ze herzin kam.
D(az) er in ſine ſinne nam.
Von ſin ſelbiſ mv°ote.
Die lere inſine hv°ote.
Sin angeborniv hohiv tvgint.
Kvnde ime d(az) h(er)ze inſin(er) ivgint.
Ze ſolhin tvgindin kerin gar.
D(az) ez die meiſt(er) namen war.
Von fivrime lufte lat.
Din chraf div ſi getempert hat.
Dir iſt niht verborgen vor.
Dv ſiheſt dvr aller h(er)zen tor.
Inmenſchlich(er) ſinne grvnt.
Dir ſint [ae]lliv h(er)zen kvnt.
*Got vater nah d(er) gotheit.
Dines ſuneſ namen treit.
Die menſcheit ind(er) er leit.
Den tot dvr vnſer brodecheit.
D(er) megde ſchepher vn(d) ir kint.
An de(m) die drie namen ſint.
Vater ſvn heiliger geiſt.
Dv haſt in wiſer volleiſt.
Allen h(er)zen gegeben.
Sin. verſtan. vernvnftlichlebe(n).
Mit miſſeliches teileſ gvnſt.
Din geiſt berihtet aldie kvnſt.
*Die menſchliches leben treit.
Eineme git er wiſheit.
Bi wizzen wiſlichiv wort.
Dem and(er)n kvnſt richen hort.
D(er) doch anime v(er)borgen iſt.
De(m) driten manig(er) hande liſt.
Er git dem beſcheidenheit.
Gnv°ogen machet er bereit.
Mit triwen tvgende riche ſitte.
Er teilt o°vch gnv°ogen mitte.
Geſvnden lip vrolichen mv°ot.
Alliv lebin hat behv°ot.
Din vil heiliger geiſt.
Nach ir ſinne volleiſt.
*Swie cleine doch ſin wiſer rat.
Der kvnſte mir geteilet hat.
Criſt h(er)re ſo ſage ich dir.
Lob der gnaden. d(az) dv mir.
Gerv°ochtiſt ſinnechliche gebin.
Glo°vbin vn(d) criſtin lebin.
D(az) ich von ſinnen mich verſtan.
Was ich gnaden von dir han.
D(az) din glo°vbe mir git troſt.
D(az) dv mich armen haſt ir loſt.
Von d(er) ewichlichen not.
Vn(d) d(az) ich weiz d(az) ich den tot.
Niht vurhten ſol d(er) ſele min.
Ob ich beiage die hulde din.
Dvr die gnade bitte ich dich.
D(az) dv gerv°ocheſt ho°erin mich.
Vn(d) mir in mine ſinne.
Deſ heiligen geiſtes mi(n)ne.
Ze lere gerv°ocheſt ſenden.
D(az) ich wol mvge verenden.
Deſ ich mit chraken ſinnen.
Alhie wil beginnen.
Ze ſprechene von eine(m) xxx
Wie deſ lere dir gewan.
Er hiez vmb ietwed(er)n ſchrin.
Ein crankiſ ſeil h[ae]rin.
Bindin d(az) vil ringe was.
Do trv°och man vf den palas.
Die ſchrine zv°o ein and(er) dar.
Do ſante er nah den fvrſtin gar.
Er ſprach giſcho°vwint minv vaz.
Wedirz gevellit iv hie baz.
Do iahinſ alle geliche.
Dv vaz warin ſo riche.
D(az) man deſ richeſ chrone.
Bihielte drinne ſchone.
D(er) and(er)n zweier nieman gert.
Wan die ſint cleiner dinge wert.
*Der kvnch ſp(ra)ch diz w°(i)ſte ich wol.
Ich weiz iv ſolhiſ willen wol.
D(az) iwer groziv tvmpheit.
Mir and(er)s hati niht geſeit.
Nv wil ich iv lazin ſehen.
Wie ir div dinch kv(n)nint ſpehen.
D(az) ſehit andiſin ſchrinin.
Do hiez er vor dien ſinen.
Die gv°otin ſchrine vf ſliezin.
Die ſolhin ſmach vz liezin.
D(az) von ſiner vnreine.
Den livten algemeine.
Vil nah intwichin w(az) irmaht.
Svſ waſ d(er) valſche hort bedaht.
Vn(d) div vil groze vnreine.
Mit golde vn(d) mit geſteine.
Do man die and(er)n ſchrine vfſloz.
Do wart d(er) ſv°oze ſmach ſo groz.
D(az) d(er) vnreine virſwein.
Indien richen ſchrinen zwein.
Der edilin wurzen waze.
Wu°ochs inſo ſv°ozir maze.
D(az) ir libes craft alſ e.
Ze vr°vodin kamin. ſo rehte we.
In wordin was. ſo wol wart in.
Ir h(er)rin iv hat iwer ſin.
Vn(d) iwer wizze gar gilogin.
Ivch hat iwer ſin betrogin.
Sprach d(er) kvnch ſa zeſtvnt.
Iv ſint div dinch niht vur baz kv(n)t.
Wan alſ iwer o°vge ſihit.
Vn(d) iv deſ manniſ habe ge°(i)hit
Ir kv(n)nint an die libe ſehin.
D(er) h(er)zin ſin vnrehte ſpehin.
Ich wil iv hie beſcheiden.
Von diſen dingen beiden.
Der gv°otin ſchrine vnreiner ſmac.
Bizeichent den deſ h(er)ze ie phlac.
Vn(d) iemer phliget valſcheit.
Swie d(er) trage richiv cleit.
Da man ſi vzzin ſihit wol.
So iſt doch ſin h(er)ze vol.
Deſ landeſ vn(d) der chrone.
Vil wirdechliche ſchone.
*Avenier der kvnich was.
So gar d(er) welte ein ſpiegel gla°(ſ).
D(az) deme hoh gelobeten man.
Sin richeit wahſen bigan.
Von wizzin vn(d) rich(er) wer.
Er betwanch mit manige(m) her.
Der lande vil in ſin gebot.
Swes glo°vbe iac an got.
D(er) mv°oſte dvldin ſin zorn.
Vn(d) ſa d(az) leben han verlorn.
Inſime kvnchriche.
Er lebete heidenliche.
Dvr deſ tievelſ gebot.
Kerte er ſich an div abgot.
Den er vil manigen die(n)ſt tet.
Vn(d) alle ſtvnde ſin gebet.
In ze lobe nach hilfe ſprach.
Wan er ſich hilfe an ſi v(er)ſach.
Swa man vber al ſin lant.
Iender criſten livte vant.
Die mv°oſten liden ſa den tot.
Alſ ime deſ tiuvelſ rat gebot.
Den er vil ſelten vbergie.
Nach ſime willen waſ ie.
D(er) welte wunſch an richeit.
Bereit. noch niend(er) v(er)ſeit.
Dv groſte ſw[ae]re der er phlach.
D(az) was d(az) er ſo manigen tach.
Solde an rehten erben ſin.
D(az) leit gab ime ſo grozin pin.
D(az) ez ime ſorge brahte.
Swenne er an kint gedahte.
Vn(d) ime niet kinde waſ geborn.
Den namen hat er gern irchorn.
D(az) er ein vater hieze.
Vn(d) ſime lande lieze.
Den erben dem ſin richeit.
Nach ſime libe w[ae]re bereit.
*Des kvniges tro°vlich vorhte.
In ſime lande intworhte.
Die gotlichvn minne.
Swer kerte ſine ſinne.
Ze criſtenlich(er) lere alda.
D(er) mv°oſte von dem lande ſa.
Ob er niht wolde ſterben.
Vn(d) ſchantliche virderben.
Nv hat er ein ratgeben.
Der was im allez ſin leben.
D(er) liebiſt ane wandel ie.
Do d(er) d(az) gotteſ wort imphie.
Ez wart an ime wu°ocherhaft.
Got ſante ſine hohe chraft.
Mit ſt[ae]te in ſin gemv°ote
Des heiligen geiſtes gv°ote.
Vn(d) von deme tode irſtandn waſ.
D(er) dur vnſ ſtarb vn(d) doch genas.
Vn(d) d(er) vil rainen megde barn.
Was zv°o d(er) gotheit gevarn.
Dv in da her hate geſant.
Von himel in irdiſchiv lant.
Der criſtenheit ze troſte.
Die von d(er) helle roſte.
Von iem(er) wernde clagind(er) not.
Irloſte ſin vil ſtrenger tot.
Vn(d) nah der botton lere.
Begonde wahſen ſere.
D(er) glo°vbe vn(d) gotteſ wort.
Indien landen hie vn(d) dort.
Do begonde vil livte geben.
Vmbe d(az) ewichliche leben.
Dvr got ir groſten richeit.
Die in vil manig(er) arbeit.
Gar mit kvmberlichen ſitten.
Ingotte manige ſware litten.
Die ſin lop ze allen ſtvndin.
Hohiten ſwa ſi kvndin.
Die weltlich gv°ot verſwu°orin
Vn(d) in die wu°oſte fv°orin.
Gnv°oge mvnichoton ſich.
Diz reinen leben gotlich.
wu°ohſ vn(d) wart vil wite irkant.
Hin vn(d) her in vromediv lant.
*Nv waſ do bi den ſelben tagen.
Als ich die warheit hore ſagen.
In india ein kvnich wis.
D(er) gar andirre welte pris.
Sin gemv°ote kerte.
In vromeden landen merte.
Sin tvgent ſin werdecheit.
Er hatte ſich dar zv°o bereit.
Mit tvgentlichen dingen.
D(az) man ſin lop ſach dringen.
Fvr anderre kvnige wirde groz.
Niender lebte ſin genoz.
An milte an hohem mv°ote.
Ertrv°og in ſiner hv°ote.
Sw(az) dirre welte gezam.
Er w(az) dien vientlichen gram.
Den er vient ſolte ſin.
O°vch tet er vrivntlichin ſchin.
Den livten vrivntſchaft genv°och.
Den er holdez h(er)ze trv°och.
So gebar der zit nie wib.
Alſo minnechlichen lib.
Mit rehtem gelimphe.
Ze erniſt vn(d) ze ſchimphe.
Was er zem beſtim vz irkant.
Der was Auenier genant.
Er phlach gewaltechliche da.
Indem lande ze india.
Sol im niht werdin vnd(er)tan.
Ez ſol ez vmb ein andirſ lan.
D(az) tvſint valte richeit.
Ob diſeme kvnichriche treit.
D(er) zweier gv°ot iſt vngelich.
Diz iſt ein armv°ot ieniz rich.
D(az) im ze erbinne iſt bereit.
Dv ſtortoſt ie die criſtenheit.
Die wirt hohinde alle zit.
An criſtin lebin er ſich begit.
Vn(d) wirt d(er) criſten blv°ome.
Mit criſtinlicheme rv°ome.
Man wirt in criſten ſehinde.
An criſtvm wirt er iehinde.
Gelo°vben vn(d) to°vfiſ ſin.
Svſ iſt ez vmbe d(az) kindelin.
Sw(er) dir icht andirs vo(n) ime ſeit.
D(az) iſt gar ein vnwarheit.
*Der kvnich do vil ſere irſchrac.
Diz m[ae]re er alſo hohe wac.
D(az) ime ſin vro°vde gar zerſleif.
Deſ meiſterſ wort in hind(er) greif.
Siner hohiſten vro°vden zil.
Do gedahter liſten vil.
Mit rate in manigen endin.
Wie er diz mohter wenden.
Do hiez d(er) kvnich riche.
wurkin meiſterliche.
Ein wunnichlichen palas.
Dar an ſo vil gezierde was.
D(az) man ez vur richeit iach.
Do man d(az) kint gewahſin ſach.
In der maze an ſiben iar.
In d(az) ſelbe huſ vur war.
Wart ez dvr hv°ote getan.
Der kvnch hiez zv°o im do gan.
Livte die ez ſoltin phlegin.
Vn(d) an rehter lere wegin.
Die ſchonniſten livte die er vant.
Gewahſin vbir al ſin lant.
Die liez er bi dem kinde.
Do hiez er dem geſinde.
Mit dro gebietin an den lip.
D(az) deweder man noch wip.
Giengin indem palas.
Wan ſi den ez bi volhin was.
*Da bi gebot er mere.
Swer criſtenliche(er) lere.
Oder criſtis ime ged[ae]hte.
D(az) man ime den br[ae]hte.
Der mv°oſte liden ſa den tot.
D(er) kvnich ovch da bi gebot.
Ob man und(er) in da fvnde.
Deckeinen d(er) bigvnde.
Da bi in ſiechin. d(az) man in.
Vz iagete von den and(er)n hin.
Decheime was ſo heinlich.
Zv°o im hv°ober balde ſich.
Er ſprach h(er)re min virnim.
Er ſtv°ont ſtille er gie zv°o im.
Was wildv min d(az) ſage ich dir.
Ich han braht da her mit mir.
Chram den liez ich gerne ſehin.
Den ivnch(er)rin mohtez geſchehi(n).
Nv was cramiſ haſtv hie.
Einen ſtein d(az) o°vgin nie.
So edil ſtein wart irkant.
Do ſp(ra)ch der meiſt(er) ſa zehant.
La ſehin wie iſt d(er) ſtein gitan.
D(er) ſteine ich gv°ote kvnde han.
Vn(d) kan ir craft irke(n)nin wol.
Den ſtein nieman ſehin ſol.
Deſ lip dechein wandil treit.
Er ſol vor allir valſcheit.
Sin h(er)ze han gereinit gar.
Sw(er) wil deſ ſteiniſ nem(n) war.
D(er) ſol ſich wandilſ han bihv°ot.
D(er) ſtein ich bezzir denne gv°ot.
Ich ne(m)me ein teil dir ſin(er) craft.
Wirt mit de(m) tivfel bihaft.
Ieman den tv°ot er irloſt.
Sw(er) lebit in ſw[ae]re ſvndir troſt.
De(m) git er troſt vn(d) vro°vwet in.
Hat o°vch ieman to°vbin ſin.
Dem git er bi wiſer kvnſt.
Riche ſinne vn(d) o°vch virnvnſt.
Er tv°ot o°vch vf div orin.
Dien vngehorinden torin.
Vn(d) git de(n) ſtv(m)min wiſiv wort.
Den h(er)zin vro°vde richin hort.
*Der meiſt(er) ſp(ra)ch din ſtein iſt gv°ot.
An dir zeiget mir min mv°ot.
D(az) ich wil. mv°oz. vn(d) ſol.
Gelo°vbin dinen wortin wol.
Dv biſt gilo°vbliche getan.
Doch trivgit mich ein teil min wan.
Swie dv ſiſt gelo°vbhaft.
Edil ſtein in grozir craft.
Vn(d) riche gimme ich han giſehin.
Vil me danne ich dir welle gehin.
Doch han ich har von kindiſ ivgint.
Alſo gelebet d(az) ich die tvgint.
Virhieſch von ſtein nie ſo rich.
Im wart nie ſteiniſ craft gelich.
Er zeme wol h(er)rin edilcheit.
Iſt ez alſe dv haſt geſeit.
Doch mv°oz ich in e giſehin.
E. d(az) ich iht welle iehin.
Sin(er) craft de(m) herrin min.
Dv maht wol vil genie?in ſin.
Min h(er)re in giltet tivre dir.
Gevallit er ime vn(d) mir.
Do d(er) vrlvgin bigan.
Do hatter niht wan tvſint man.
Mit den er ſi e werte.
Div gottiſ gnade innerte.
D(az) er vn(d) ſin(er) brv°odir craft.
Die virflv°ochtin heidenſchaft.
Von gottiſ helfe vb(er) ſtritin.
Vn(d) ane wer gar vb(er) rittin.
Sw(er) gottiſ helfe ie virkos.
D(er) mv°oſte werdin ſigelos.
Sw(er) ab(er) in mit ſteticheit.
Ie ſv°ochte de(m) waſ er bireit.
D(az) in ſin gv°ote werte.
Sweſ er mit rehte gerte.
Ir decheiner nie ginas.
Sw(az) d(er) gottiſ viende was.
Vn(d) ein ſtorer ſinir e.
D(er) waſ vil vn(d) dannoch me.
Danne ich dir an dirre ſtvnt.
Welle machin von in kvnt.
*In allen diſen ſelben tagin.
Warin die gottiſ wiſſagin.
Die wil ich dir nennin.
Dv ſolt ir wort irkennin.
Wan ſi got ir h(er)zin grvnt.
Gap vn(d) ſprach ſi dvr ir mvnt.
Ezaias. vn(d) ezechiel.
Ieremias. vn(d) daniel.
Iev. amos. aggevs.
Elias. vn(d) elizevs.
Oſee. nathan. vn(d) Jonaſ.
Abaccuc. vn(d) eſdras.
Vn(d) einir hiez micheas.
Naim vn(d) sephonias.
Joel. vn(d) abdias.
Zachariaſ. vn(d) malachias.
O°vch ſp(ra)ch vz tiefir ſinne fvrt.
Ein man von christiſ gibvrt.
D(er) was balaam ginant.
Von iacob wirt irkant.
Ein ſterne d(er) hat liehtiz prehin.
Von iervſalem wirt geſehin.
Ein menſche daz da ſol vf ſtan.
Daz ſol giwalt an ende han.
Wie ſich d(az) vir endet hat.
Mit giwarhaftir gitat.
Deſ wirt dir div warheit.
Her nah wol von mir geſeit.
Sw(az) alle diſe wiſſagin.
Ie giſprachin bi ir tagin.
D(az) hat vnſer herre got.
Irfvllit vn(d) ſin gibot.
Deſ ſage ich dir ein teil alhie.
D(az) merke wol nv hore wie.
**Wan d(er) tot d(er) menſcheit.
Was von de(n) menſchin bereit.
Diz waſ d(er) engil g abriel.
Er ſagitir d(az) emanuel.
Der got mit vnſ ware gena(n)t.
Ir ze kinde wurde irkant.
Der reine botte gewarhaft.
Sagitir d(az) deſ hohin craft.
Si biſchetwen wolde.
Vn(d) d(az) ſi gibern ſolde.
Von deſ heiligen geiſtiſ kvnſt.
D(er) dvr kvſchi ſigenvnft.
In ir h(er)ze wolde komen.
Alſ ir div botſchaft w(az) v(er)nomen.
Si ſp(ra)ch mit zvhtechlich(er) gir.
Nv w(er)de gottiſ wille an mir.
Deſ wart ſi gewert alda.
Kindiſ wart ſi ſwang(er) ſa.
Da biwarte ſich ein wort.
D(az) eſayas ſprichet dort.
Ein magit wirt ſwang(er) dv gibirt.
Einin ſvn d(er) giheizin wirt.
Emanvel mit vnſ got.
Mit ſaldin gar d(az) gottiſ gebot.
An ir tvgint irfvllit was.
O°vch ſprichet jeremias.
Got wil mit niwin ſachin.
Vf d(er) erde machin.
Ein dinc d(az) niwe heizit wol.
Ein magit vmbe vahin ſol.
Ein man deſ name iſt groz.
Vil nah in ir libeſ ſchoz.
D(er) wirt dar nah vil werde.
Geſehin vf der erde.
Menſche in menſchlich(er) gitat.
Den man vur alle gotte hat.
Diz wart an ir biw[ae]rit hie.
Mit armin ſi den vmbe vie.
D(er) alder welte ſcheph[ae]r iſt.
Diz was der heilige criſt.
*Si trv°och in menſchliche gar.
Dar nah div reine magit gibar.
Got ir ſchepher vn(d) ir kint.
Deſ allir himil tvginde ſint.
Balaamiſ ſternin ſchin.
Ir ſchein an der gebvrte ſin.
D(az) menſche wart in iervſalem.
D(er) herzoge kam von betleem.
Der von der ſvnde arbeiten.
Sin livt ſolde leiten.
Alſ micheaſ im gehiez.
Div gottiſ craft ſich ſcho°vwin liez.
Abaccuc. Dem wiſſagin.
D(er) e ſprach vor manigin tagin.
Herre die gehorde din.
Hortich miner o°vgen ſchin.
Mir vil grozir vorhte iach.
Do ich dine craft ir ſach.
Vu°orin ſine brv°odir gar.
Zv°o im vf gnade dar.
Von d(er) zwelf gibrv°odir art.
Iſrahel d(az) kvnne wart.
Die bigvndin inegypto.
Vil creftichliche wahſin ſo.
D(az) ſi vultin da d(az) lant.
Do wart zevogite ingiſant.
Moyſeſ d(er) vil gv°ote.
Der ir mit witzen hv°ote.
*Von irgeſlehte er w(az) giborn.
Nv wart vbirs lant irkant.
Ein kvnich d(er) hiez pharao.
D(er) bigan ſi drvckin do.
Si wu°ohſin ſvndir ſinen danc.
Swie grozir arbeite erſi twanc.
Ir wart doh me vn(d) ie me.
D(az) tet deme lande we.
Dvr d(er) iſrahelſchin ſchar.
Sande got zorne dar.
Zehen arbeitlichiv leit.
Mit kvmberlich(er) arbeit.
Da von wu°ohſ deſ landiſ not.
Do tet alſ im got gebot.
Moyſeſ der reine man.
Er vu°orte von de(m) lande dan.
D(az) gv°ote iſrahelſche her.
Do tet ſich vf d(az) rote mer.
In wu°ohſ ein trvckin ſtraze.
Selich inſolher maze.
Rehte alſ ez w[ae]re ein mvre.
Deſ waſſirs natvre.
Virgaz d(er) vliezindin craft.
Vn(d) wart d(er) giſelliſchaft.
Ein mvre an beiden ſiten.
Do wolde nah im riten.
Mit dien ſinen pharao.
Die virdvrbin alle do.
Indem rotin wilden mer.
Do hv°ob d(az) iſrahelſche her.
Ze gotte lobelichen don.
Moyſes vn(d) aaron.
Fv°orotin ſi do d(az) iſt war.
Inder wu°oſte vierzich iar.
Got hv°ottir vor allir not.
Er regintin d(az) himel brot.
Sin groz gewalt ſi nerte.
In gab deſ ſteineſ herte.
Die lieh ſv°ozen brvnnin. kalt.
Sin hilfe inmanich valt.
Div was in ie mit ſtete bi.
Er gab in monte ſynai.
Moyſi der e. gibot.
Doch machitin ſi div abgot.
Vn(d) ſp(ra)chin den ir gebet.
Sw(az) in got ie gnadin tet.
Er ſprach d(az) wort d(az) w(az) bireit.
Allir geſchephede vnd(er)ſcheit.
*Dar na ſchv°of er adamiſ lip.
Von d(er) erde. vn(d) im ein wip.
Von ſinim rippe d(az) ſin hant.
Von im nam dv waſ gena(n)t.
Vnſir allir mv°oter eva.
Den beidin gab ſin wize ſa.
Rehte wiſheit vn(d) ſin.
Virnvnſtlich lebin gab er in.
Vn(d) machte ſi vo(n) kvnſte wiſ.
Indeſ wunſchiſ paradis.
Gebot er d(az) ſi wa°erin.
Vn(d) hiez d(az) ſi virba°erin.
Niht wan d(az) obz d(er) wiſheit.
D(az) and(er) wa°re °(in) vnfirſeit.
Vn(d) iem(er) lebin ſoldin.
Mit willen ſwie ſi woldi(n).
Diz bigan der engil nidin.
Er kvnde niht ir lidin.
D(az) in ſin vro°vde waſ irkorn.
Die er mv°oſte han virlorn.
Do er von himel wart giſant.
Vn(d) ein tievel wart ginant
Derſelbe tivel lvcifer.
Vil hohir ſvnden ein giwer.
Von vro°vden diſiv beidiv ſchiet.
Do er den wibe geriet.
D(az) ſi d(az) obz azin.
Vn(d) ir ſchephers virgazin.
Deſ ſlangin vn(d) deſ wibeſ rat.
Vu°ogiten do die miſſetat.
D(az) dirre beider ſchvlde.
Vir wurhte in gottiſ hvlde.
*Des himelrichiſ wunne.
Virwurhtin ſin in kvnne.
Irſchvlde vu°ogete in ſolhe not.
D(az) ſi vir vielin inden tot.
O°vwe d(az) ez ie geſchach.
O°vwe leider o°vwe ach.
D(az) vnſ ſo iamerlicheſ lebin.
Ir groziv ſchvlde hat gigebin.
Do ir ſvnde ſi virſtiez.
Alſ in d(er) gottiſ zorn giliez.
Si giwunnin kinde gnv°och.
Ir ein(er) ſvn den andern ſlv°och.
Die da lebitin an ir zil.
Die gewunnin kinde vil.
Die livte do bigvndin.
Wahſin an dien ſtvndin.
Mit ſchvldin ſvndichlich(er) ſin.
Bigvnde wahſin o°vch an in.
Deſ dvlde gottiſ zorn niet me.
Ein gv°otir man d(er) hiez noe.
Der tet fvr al d(az) kvnne ſin.
Rehtiv werch mit ſtete ſchin.
Daz virgab er in ſit gar.
Die e. gilernete div ſchar.
Alſ moyſeſ ſi laz.
Sit do er virdorbin waz.
Vn(d) o°vch aaron irſtarb.
Got den ſinen ſch°(i)er irwarb.
Einin lere alſ er wolde.
Der ſi vu°orin ſolde.
Hin in d(az) honic m[ae]ze lant.
D(az) in von gotte w(az) binant.
Er hattez in giheizin e.
Diz waſ d(er) gv°ote joſue.
Der ſi volle brahte.
Sw(er) leidiſ in gidahte.
De(m) wart vo(n) im ſin tot irka(n)t.
Og ein kvnch waſ ginant.
Ein rich(er) heidin von baſan.
Vn(d) aldiv riche inkanaan.
Oreb. zeb. zebee. salmana.
Diſe kvnige mv°oſten ſa.
Lidin von d(er) ſchar den tot.
Si vbir wundin alle not.
Mit der gotlichen craft.
Do ſazte ſich div heidinſchaft.
Mit grozin creftin wid(er) ſie.
D(az) ſi vil wenic doch v(er)fie.
Inwurdin vnd(er)tan div lant.
Si bitwungin mit ir hant.
Vil heidinſcher riche.
Si wu°ohſin creftichliche.
Swer vnd(er) in got erte.
Sine craft er merte.
Jepte. vn(d) gedeon.
Manue. vn(d) sampſon.
Vn(d) einir waſ genant. ſamgar.
Die warin rihter dirre ſchar.
Got waſ in mit helfe bi.
Ein ewarte hiez eli.
Dem ſiner kinde ſchvlde.
Virwurhte gottiſ hvlde.
*Nv waſ alda in iſrahel.
Ein wiſſage hiez samvel.
D(er) ir mit witzin manigin tac.
An gotlicher lere phlac.
Biz d(az) ſi dvr ir tvmbin ſin.
Hieſchin einen kvnich an in.
Den gab er in ſa zehant.
Savl. der ſelbe waſ ginant.
Niht wol er gottiſ gibot bihielt.
Vnz er in von d(er) chrone ſchiet.
Vn(d) vb(er) in zekvnige nam.
Dem div chrone baz gezam.
D(az) was der gv°ote david.
Der ſit mit ſ[ae]ldin lange zit.
Ein kvnich vn(d) ein prophete w(az).
Sin wiſiv kvnſt in kvnftic las.
In halbvn rv°owe in mittin.
Do kan mit zeichinlichi(n) ſittin.
Von keiſerlich(er) ſtvele craft.
Din hohiſtiv wort vil warhaft.
Wart diſiv ?pphetie hie.
Do got die menſcheit inphie.
Nach d(er) gibvrt alſ ich dir ſage.
Wart er vbir ſibin tage.
Ind(er) altvn e. biſnittin.
Im wart nahten ſittin.
Sin name rehte vundin ſvs.
Man hiez in ieſvs criſtvs.
Von tharſis. von arabia.
Brahtin drie kvnige ſa.
Golt. mirrvn. wiro°vch.
Die bizeichindin o°vch.
Sin giwalt mit golde.
Mit wiro°vch d(az) er ſolde.
Ein ewart ſin d(er) warheit.
Mit mirrvn d(az) er wurde gileit.
Vnſ zetroſte in ein grab.
Diz zeichein ein vrkvnde gab.
Einim worte d(az) dauid.
Hie von ſp(ra)ch vor manig(er) zit.
Von arabia vn(d) von tharſis.
Von ſaba die kvnige wiſ.
Bringint im ir gabe hin.
Ze gotte an bettin ſi in.
Diz wart deſ tagiſ vollebraht.
Alſ eſ da vor waſ gedaht.
Dar nah man in zem templo trv°och.
Alſ malachiaſ e. giwv°och.
Got ſprach vz dem mvnde ſin.
Ich ſende dir den engil min.
Der machet dinen wech vor dir.
Zehant ſo chvmet iv den ir.
Gerne ſcho°vwet vn(d) welt.
Der iv ze herſch[ae]re iſt gezelt.
Vn(d) ein engiſ der vrkvnde.
In ſin tempil ane ſvnde.
wart dort indein templo.
Diz ſv°oze wort ir vullit do.
*Dar nah er den to°vf inphie.
Da mitte er ein forbilde lie.
Allin die imglo°vbich ſint.
Vbir criſt d(az) gottiſ kint.
Irſchal ein ſtimme div ſp(ra)ch ſvs.
Hic eſt filivs mevs.
Min ſvn. an dem ich mir wol.
Bihagite d(az) man ho°erin ſol.
Do tet er nah deſ to°vfiſ zil.
Grozir zeichin harte vil.
Er hiez die totin vf ſtan.
Die armin chrvmbin rehte gan.
Stvmmin ſprechin. blindin ſehin.
Swem er ſach miſilſvhte iehen.
Sin h(er)ze alſo gar beſaz.
D(az) er dvr got vil gar v(er)gaz.
Dirre welte mv°otes.
Vn(d) zerganchliches gv°otes.
Diſe armen wunne er ſere floh.
In einen walt er ſich zoh.
Vn(d) wart ein riweſ[ae]re.
D(az) w(az) dem kvnige sw[ae]re.
Vn(d) hiez in ſv°ochin balde.
In diſem ſelben walde.
Da d(er) ſelbe gv°ot einſidel inw(az).
Er az d(az) krvt vn(d) graz.
Vnz er den lip in groze not.
Dvr die gottes minne bot.
*Do kamen die in ſv°ochton da.
Si viengen in vn(d) brahton ſa.
Dem kvnige diſe(n) gv°ote(n) man.
Alſ in geſach d(er) kvnig an.
Gelichſonte er ime do bot.
Nach ſv°ozer rede vnſenfte(n) tot.
Kerte er ſich iet mere.
An criſtinliche lere.
War haſtv dinen ſin getan.
D(az) dv haſt dvr niht virlan.
Beidiv lip. vn(d) ere. vn(d) gv°ot.
W(az) riet dir diſen tvmbe(n) mv°ot.
Dv treiſt d(az) feruiſte gewa(n)t.
D(az) mir ieme wart irkant.
Dv w[ae]re doch ied(er) erſte.
Der werdiſte vn(d) d(er) herſte.
In minem riche.
Sprach do vil zornliche.
Auenier d(er) riche heiden.
D(az) ſoltv mir beſcheidin.
Er ſprach deſ wil ich wiſen dich.
Ob dv wilt rehte horen mich.
So heiz von dime rat[ae].
Scheiden hinnen drate.
Zwene viende die dv haſt.
Die dv doch vil kvme laſt.
Do ſp(ra)ch d(er) kvnig wer ſint die.
D(az) wil ich dir ſagen hie.
Zorn vn(d) gitechlich achvſt.
D(az) eine vu°oget den gelvſt.
D(er) wid(er) gotteſ willen ſtrebit.
Sw(er) nah d(er) welte wille(n) lebit.
Den fv°ogit ir ger vil gitecheit.
(b =) D(er) welte hort in ſtorit zorn.
D(er) welte volger ſint xxx v(er)lorn.
Div beidiv ſoltv von dir iagen.
Wiltv reht bi wiſheit tragen.
So kan ich biwiſin dich.
Deſ dv haſt gevraget mich.
(a =) So gar zeſemene wirt geleit.
**Nv ſv beidiv ſint viriaget.
Sp(ra)ch der kvnich vnv(er)zaget.